હસમુખભાઈની સ્થાપત્યકલા કોઈ જ ખોટા ઘોંઘાટ કે દેખાડા વગર સામાન્ય માણસને જોઈતી સગવડ કરી આપે છે

સ્વતંત્ર ભારતની પહેલી પેઢીના આધુનિક આર્કિટેક્ટ્સમાં હસમુખભાઈનું સ્થાન અનન્ય રહેશે.

હસમુખભાઈની ડિઝાઇન સ્વતંત્ર ભારતમાં આધુનિક સ્થાપત્યકલાના વિકાસનો નવો પાયો નાખે છે

જો તમે આર્કિટેક્ટ હસમુખ પટેલ વિષે જાણતાં હોવ, તેમને મળવાનો લ્હાવો મળ્યો હોય કે તેમણે ડિઝાઇન કરેલી કોઈ ઇમારતોનો ઉપયોગ કર્યો હોય તો તમારી આર્કિટેક્ટ વિષેની એ જૂની માન્યતાઓ બદલાઈ જાય.

હસમુખભાઈની સ્થાપત્યકલા કોઈ જ ખોટા ઘોંઘાટ કે દેખાડા વગર સામાન્ય માણસને જોઈતી સગવડ કરી આપે છે, તેમની પ્રતિષ્ઠિત ઇમારતો અમદાવાદની સ્કાયલાઇન બદલી નાખે છે.

અને સ્વતંત્ર ભારતમાં આધુનિક સ્થાપત્યકલાના વિકાસનો નવો પાયો નાખે છે.

સ્કૂલે જવાનું મન થાય, ઘરની યાદ ન આવે તેવી આ ઇમારત

અમદાવાદની સેન્ટ ઝેવિયર્સ સ્કૂલની ઇમારત બાળકોની મિત્ર છે

મારે રોજ સવારે સેન્ટ ઝેવિયર્સ લોયોલાની પ્રાઈમરી સ્કૂલ પાસેથી પસાર થવાનું બને છે.

હું રોજ સવારે નાનાં-નાનાં ભૂલકાંઓને, વાલીઓને અને શિક્ષકોને હસમુખભાઈએ ડિઝાઇન કરેલી ઇમારતનો ઉપયોગ કરતાં જોવું છું. 

તમને આ વાંચવું પણ ગમશે:

પ્રાઈમરી... બીજા 4000 અક્ષરો માટે લેખ ચાલુ રાખો:
સેક્શનની એ ઇમારત બાળકોને ધ્યાનમાં રાખીને બનાવવામાં આવેલી ડિઝાઇનનું ઉત્કૃષ્ટ ઉદાહરણ છે.

ઘણીવાર સ્કૂલની ઇમારતની વિશાળતા બાળકને ડરાવી મૂકે છે. જયારે અહીંની ઇમારત બાળકની મિત્ર છે.

પ્રવેશદ્વારથી લઈને બારીઓ, સ્તંભો, પાળીઓ એમ દરેક ભાગો બાળકને પ્રમાણસર ડિઝાઇન થયેલા છે.

પ્રવેશતાની સાથે જ લીલોતરીથી ભરેલો સુંદર કોર્ટયાર્ડ છે. ચારેબાજુ વૃક્ષોની વચ્ચે અને કોર્ટયાર્ડના વિશેષ ઉપયોગને લીધે આ ઇમારત આસપાસના લેન્ડસ્કેપમાં ભળી જાય છે.

ટૂંકમાં, સ્કૂલે જવાનું મન થાય અને ઘરની યાદ ન આવે તેવી આ ઇમારત છે.

ઘરની સરળ ડિઝાઇન

હસમુખભાઈએ પોતાના જ ઘરને એંસીના દાયકામાં ડિઝાઇન કર્યું હતું

નારણપુરા ચારરસ્તા પાસે આવેલું હસમુખભાઈનું પોતાનું ઘર જે તેમણે પોતે એંસીના દાયકામાં ડિઝાઇન કરેલું, તે તેમની ટ્રેડમાર્ક નમ્રતા, સાલસતાની સાથે સાથે એક ઘરની ડિઝાઇન કેટલી સરળ હોઈ શકે તેનું ઉત્કૃષ્ટ ઉદાહરણ છે.

જો તમે ઘરનો પ્લાન જુવો તો લાગે કે આટલી ઓછી સંખ્યામાં દોરેલી રેખાઓ વચ્ચે એક ઘર જેવા સંકુલની બાંધણી કેવી રીતે કરી શકાય.

બહારથી દેખાતા ઈંટ અને કોન્ક્રીટના સમતલોની પેલે પર આ અંતર્મુખી ઘર અંદરથી ખીલે છે અને પાછળની તરફના બગીચા સાથે સંવાદ રચે છે.

આ ઘરમાં અલગ-અલગ ઊંચાઈની છતના ઉપયોગથી તડકા-છાંયડાનો ખેલ રચાય છે અને ઘર અમદાવાદની આબોહવાને અનુરૂપ બને છે. 

નખશીખ આધુનિક શૈલીની આ ઈમારતને ચોક્કસપણે  સ્વતંત્ર ભારતમાં ડિઝાઈન થયેલાં શ્રેષ્ઠ ઘરોના ટોપ-ટેનના લીસ્ટમાં જરૂર સ્થાન મળશે.

આધુનિક શૈલીની આ ઇમારતને સ્વતંત્ર ભારતમાં ડિઝાઇન થયેલાં શ્રેષ્ઠ ઘરોના ટોપ-ટેનના લીસ્ટમાં જરૂર સ્થાન મળશે

ગુજરાતમાં બાંધકામ ઉદ્યોગજગતમાં એક આર્કિટેક્ટ તરીકે હસમુખભાઈનું નામ બહુ આદરથી લેવામાં આવે છે. 

તે સાથે ઓછી જાણીતી હકીકત છે હસમુખભાઈનું શિક્ષણક્ષેત્રે પ્રદાન. હસમુખભાઈ અમદાવાદની પ્રખ્યાત સ્કૂલ ઓફ આર્કિટેક્ચરના ડિરેક્ટર તરીકે અને પછી સેપ્ટ યુનિવર્સિટીના ડીન તરીકે વર્ષો સુધી સેવાઓ આપી છે.

આ સાથે સાથે તેમની ધોમધખતી પ્રેક્ટીસ તો ખરી જ. હસમુખભાઈની આર્કિટેક્ચરલ પ્રેક્ટીસ આખા ગુજરાતમાં ગુણવત્તાની દ્રષ્ટિએ અને કર્મચારીઓની સંખ્યાની દ્રષ્ટિએ અગ્રગણ્ય રહી છે.

હસમુખભાઈ અનેક નાની-મોટી સંસ્થાઓના નિર્માતા હતા. તેમણે સરકારી અને ખાનગી જે કોઈ ક્લાયન્ટ સાથે કામ કર્યું તે ફરી ફરીને હસમુખભાઈ પાસે નવું કામ લઈને આવતા રહ્યા.

એક આર્કિટેક્ટની વિશ્વસનીયતાનું આનાથી મોટું સર્ટીફીકેટ શું હોઈ શકે!

'કોમન સેન્સ...